ماكنت استبعد انو عمر ورا كل هالشي الحال اللي وصلت لالو فيه والفضايح والمصايب وخساره ابي تعب عمروا بالشركه كل هاد من ورا مثاليه عمر انا السبب مني ضيعت حالي وضيعت ابي وعائلتي باسم الحب كل نظره كان ابي ينظرها لالي وهو جالس كانت كل عتاب ولوم لالي كأن بقلي كنت عم انصحك بس انتي ماعم اسمعي لالي وامي اللي طول الوقت تبكي وين مارحت كنت اعمل مصيبه خالتو ام كرم حاولت تهون على امي كتير وانا يلي قاعده مافي حد يهون على قلبي بشي كذابه لو قلت حزينه على حالي انا بستحق كل شي صار معي المصيبه يلي كشفتها من كلام امي انو كل القرايب والجيران والمعارف صار عندهم خبر انو بنت عامر اطلقت بسبب جنونها واني بنت مجنونه البنت المتعلمه المثقفه اقل شي صار ينقال عنها فقدت عقلها طلب كرم من امي وابي يرجعو لان في عالم عم تراقب بيت اهلي ورفض اني ارجع معهن مشان ماينكشف امري وبالليل شي الساعه دخل لعندي كرم طلب مني البس تياب دافين واجهز حالي لمشوار مهم